वाशिंगटन। नॉर्थ अफ्रीकी देश मोरक्को में भारतीय समयानुसार शनिवार सुबह भीषण भूकंप आया। रिक्टर स्केल पर इसकी तीव्रता 6.8 मापी गई। अब तक 700 लोगों के मारे जाने की सूचना है। भारी तबाही हुई है। सैकड़ों इमारतें जमींदोज हो गई हैं। मरने वालों की संख्या बढ़ सकती है। राहत तथा बचाव कार्य जारी है।
स्थानीय मीडिया ने बताया कि शुक्रवार रात मोरक्को में आए शक्तिशाली भूकंप के बाद कई लोगों की जान चली गई है। राजधानी रबात से 320 किलोमीटर दक्षिण में पर्यटन शहर माराकेच में 27 लोगों की मौत हो गई। वहीं दक्षिण में उआरज़ाज़ेट प्रांत में चार अन्य लोगों की मौत हो गई।